Hallintatyökaluun kirjaudutaan aina kaupan oletusosoitteen kautta 30.11.2021 alkaen | MyCashflow Ohjekeskus\nHallintatyökaluun kirjaudutaan aina kaupan oletusosoitteen kautta 30.11.2021 alkaen\nMyCashflow-hallintatyökaluun kirjautuminen on jatkossa mahdollista vain kaupan oletusarvoisen *.mycashflow.fi/flow-muotoisen osoitteen kautta. Päivitys parantaa verkkokaupan tietoturvaa ja helpottaa versioiden käyttöä hallinnassa. Lue tästä artikkelista lisää kirjautumisesta ja päivityksen muista vaikutuksista.\nHallintatyökaluun kirjautuminen jatkossa\nAlkaen loppuvuodesta 2021 verkkokaupan hallintaan ei voi kirjautua enää oman domainin kautta, vaan kirjautuminen tapahtuu jatkossa aina oletusosoitteen – eli *.mycashflow.fi-muotoisen osoitteen – kautta. Muutoksen jälkeen\nvoit kirjautua osoitteessa https://kaupannimi.mycashflow.fi/flow\net voi kirjautua osoitteessa https://www.kaupannimi.fi/flow\nLöydät verkkokaupan oletusarvoisen *.mycashflow.fi-muotoisen osoitteen hallintatyökalun sivulta Tili.\nPäivitys helpottaa versioiden käyttöä hallinnassa\nHallintatyökalu on aiemmin käyttänyt versiokohtaisia kirjautumissessioita, minkä vuoksi on vaadittu uusi sisäänkirjautuminen vaihdettaessa versiota hallinnassa ylävalikon versiovalitsimen avulla.\nTämän päivityksen jälkeen voit vaihtaa versiota aina saumattomasti ilman ylimääräistä sisäänkirjautumista.\nOngelma on koskenut myös Siirry kauppaan -toimintoa: aiemmin hallintatyökalun kirjautuminen ei ole ollut voimassa kaupan puolella kaikissa versioissa.\nPäivitys parantaa verkkokaupan tietoturvaa\nOmien domain-nimien kautta kirjautumiseen on liittynyt tiettyjä tietoturvaongelmia, jotka päivitys ratkaisee. Päivitys takaa esimerkiksi, että hallintatyökalun kirjautuminen tapahtuu aina salatun HTTPS-yhteyden kautta. Käytettäessä omaa domainia ja SSL-sertifikaattia salaus voi vanhentua, mutta .mycashflow.fi-osoitteen kautta kirjauduttaessa käytetään aina MyCashflow'n omaa sertifikaattia.\nPäivitys mahdollistaa myös tulevaisuudessa useiden tietoturvaan liittyvien ominaisuuksien kehittämisen.


Nimim. Syytä Huoleen\nOlen nyt viikon sisällä tehnyt kuusi havaintoa tällaisesta ötökästä sisätiloissa rivitaloasunnossa. Neljä havaintoa ovat olleet samassa yhteydessä olevissa vessassa, kodinhoitohuoneessa ja kylpyhuoneessa (kävelemässä vessan seinällä, kylpyhuoneen seinällä, pyykkitelineen puisella reunalla ja nyt viimeisimpänä lattialla olleessa pyykkikasassa). Yksi ötököistä käveli kauempana sijaitsevan vessan lattialla ja yksi löytyi olohuoneesta mukista, jossa oli vettä (ja appelsiinimehun jämiä). Havainnot on kaikki tehty päivä- tai ilta-aikaan.\nNyt tämän viikon aikana huomasin myös itselläni kaulassa pientä hyttysenpuremaa muistuttavan paukaman ja samannäköisen myös kuopuksen käsivarressa ja aloin epäillä, etteivät ne vain olisi tuon kyseisen hyönteisen puremia. Oma paukamani ei kutissut, enkä ole huomannut yksivuotiaankaan omaansa raapineen. En tiedä ovatko nämä paukamat tai näppylät mitenkään yhteydessä ötököiden ilmaantumiseen, mutta sen verran nyt huolestuin kuitenkin, että haluaisin mielelläni tietää mitä nuo ötökät ovat…\nKiitoksia kovasti jo etukäteen, jos koitatte auttaa tunnistamisessa!\nKysymyksen lähetti: Syytä huoleen?\nKuvassa on mielestäni Scolopostethus-sukuun kuuluva kirjoludelaji. Lajivaihtoehtoja on muutamia ja ne muistuttavat toisiaan hyvin paljon. Koska kuva on kuitenkin aika hyvä ja tarkka, tämä lienee rantakirjolude (Scolopostethus pictus).\nKirjoluteet kuuluvat varjoluteiden heimoon (Lygaeidae), ja monet kirjoludelajeista ovat yleisiä joko osassa maata tai koko Suomessa. Kyseessä on siis täysin luonnonvarainen laji, joka ei pysty elämään sisätiloissa, eikä siten saa siellä vahinkoakaan aikaan. Lajit käyttävät ravinnokseen eri kasvien siemeniä; monesti vielä siten, että ovat tarkkoja ravintokasvistaan.\nLuteiden päätyminen sisätiloihin johtunee todennäköisesti vain siitä, että niitä esiintyy alueella ja säät ovat kylmenneet melkoisesti. Lämpimät sisätilat tuntuvat luteidenkin mielestä lähtökohtaisesti miellyttävämmiltä kuin kylmä ulkoilma. Ihmiselle laji on täysin vaaraton, joten paukamat johtuvat jostain muusta. On toki totta, että jotkin ludelajit saattavat kevyesti pistää ihmistäkin imukärsällään puolustautuessaan, mutta tämän ryhmän kohdalla en ole kuullut moisesta.


Reversaaja (Järjestelmäasiantuntija), Suojelupoliisi\nIlmoituksen osoite: https://tyopaikat.oikotie.fi/tyopaikka/1336368\nMistä on pienet laiteajurit tehty? Binääriluvuista, käskykannoista, keskeytyksistä, datasäilöistä. Niistä on pienet laiteajurit tehty! Tule sinäkin ajamaan NOPparekeä ja tee paluu ohjelmaan, jossa on työnimua, ja oivalluksia sataa ROPpakaupalla!\nSuojelupoliisissa on haettavana viraston yhteinen järjestelmäasiantuntijan (reversaaja) virka, joka sijoittuu digitaalisten palveluiden yksikköön Helsinkiin.\nReversaajan (takaisinmallintaja, reverse-engineer) toimenkuva sisältää luovaa ongelmanratkontaa monialaisessa ja teknisessä ympäristössä, missä pureudutaan järjestelmien, laitteiden sekä ohjelmistojen tutkintaan takaisinmallintamisen avulla. Tehtävä tarjoaa yllättäviä, mielenkiintoisia ja haastavia työtehtäviä koko takaisinmallintamisen kentällä.\nPäätehtävinä asiantuntijalla on tutkia, analysoida ja selvittää kohdejärjestelmien, laitteiden tai ohjelmistojen toimintaa sekä toiminnallisuutta takaisinmallintamalla niiden koodia, suoritusta tai kuvauksia.\nHaettavana olevassa tehtävässä pääset yhdistämään laaja-alaisesti osaamistasi tietotekniikan eri osa-alueilta, ja näyttämään kyntesi koko takaisinmallintamisen kentällä niin menetelmien, toimintatapojen kuin tekniikoidenkin hallinnassa. Toimenkuvaan sisältyy myös työkalu- ja menetelmäkehitystä sekä takaisinmallinnus- ja tietoturvaskenen seurantaa. Työ vaatii kekseliästä, soveltavaa ja itsenäistä otetta sekä pitkäjänteisyyttä ja hyvää ongelmanratkaisukykyä.\nHaettavana olevan tehtävän kokonaisuuteen sisältyy laaja kirjo erilaisia takaisinmallintamisen sovellusalueita aina yksittäisistä ohjelmistoajureista ja pienlaitejärjestelmistä moniosaisiin tietojärjestelmiin sekä fyysisiin laitteistokomponentteihin.\nHaemme osaajia hyvinkin erilaisilla taustoilla ja osaamispaleteilla varustettuina, joten kohdistuipa kiinnostuksesi sitten tietoverkkoihin, mobiili- tai pienlaitteisiin, sovellus- tai laitteistopalvelimiin, käyttöjärjestelmiin tai niiden osiin, tiedonsiirtoprotokolliin tai vaikka ajoneuvoihin, voi haettavana oleva reversaajan paikka olla juuri oikea toimi sinulle. Ja koska vain harvat tietävät kaikesta kaiken, panostamme aidosti asiantuntijoidemme kouluttautumiseen sekä tavoitteelliseen osaamisen kehittämiseen.\nOdotamme asiantuntijalta takaisinmallinnuksen eri osa-alueiden hallintaa, johon sisältyy mm. kyky lukea ja kirjoittaa ohjelmakoodia (esim. assembly, C, tms. matalan tason kielet); kyky käyttää erilaisia skriptikieliä kuten Python, Perl ja Bash; kokemus takaisinmallinnusohjelmistojen (esim. IDA Pro, Ghidra tai Radare2) käytöstä; ymmärrys takaisinmallinnuksen menetelmistä ja metodologioista; sekä tieto futsauksen (fuzzing) mahdollisuuksista takaisinmallinnuksessa.\nTehtävän menestyksekäs suorittaminen edellyttää asiantuntijalta kykyä työkalu- ja menetelmäkehitykseen niissä laite-, järjestelmä- ja ohjelmistokokonaisuuksissa, jotka ovat takaisinmallinnuksen kohteina. Odotamme lisäksi toiminnan dokumentointia ja tulosten esittämistä sekä yleisesti että kohdennetusti teknisempänä määrittelynä.\nLuemme eduksi tehtävää tukevan korkeakoulututkinnon tai muun koulutuksen ja kokemuksen takaisinmallinnuksesta ja tietoturvatestauksesta; tietämyksen haavoittuvuustutkinnasta, ohjelmistotestauksesta sekä sen automatisoinnista; kokemuksen erilaisista takaisinmallinnusmenetelmistä ja alustoista; ymmärryksen mobiili- ja IoT-alustoista; kokemuksen ohjelmistopurkajista (disassembler); ymmärryksen laitteiden turva- ja oikeusmekanismien toiminnasta (esim. rooting); tiedon laiteajurien (firmware) sekä käynnistyslataajien (bootloader) toiminnasta; sekä osallistumisen erilaisten tietoturvaaiheisten ongelmanratkontatehtävien suorittamiseen.\nLisäksi arvostamme laaja-alaista kiinnostusta ja perehtymistä itsenäisesti eri teknologioihin; kykyä kehittää uusia menetelmiä ja työkaluja; halua ja kykyä jatkuvasti kehittää ja laajentaa omaa osaamista; sekä yleistä tunkeutumistestausja tietoturvaskenen seurantaa. Arvostamme myös käytännön kokemusta ohjelmistojen ja laitteistojen debuggauksesta, virtualisointialustojen osaamista sekä alan harrastuneisuutta.


Koulutetut vapaaehtoiset tarjosivat sunnuntaina käytännön apua ja henkistä tukea aluksesta evakuoiduille ihmisille. Henkisen tuen vapaaehtoiset ovat vastassa myös tänään Turkuun palaavia matkustajia.\n20.9.2020 18:16 (Päivitetty 21.9.2020 12:17)\nJournalismi auttaa parhaimmillaan ymmärtämään maailmaa ja sen monimutkaisia ilmiöitä. Kestävä kehitys ja siirtolaisuus ovat aikamme polttavia kysymyksiä, ja laadukas journalismi syventää ymmärrystämme niistä. Uudella palkinnolla nostetaan kehitysjournalismin näkyvyyttä.\n3.9.2020 12:12 (Päivitetty 4.9.2020 8:25)\nPunaisen Ristin virtuaalinen ilmastokokous Climate:Red kannustaa toimintaan\nKansainvälinen Punainen Risti järjestää 9.-10.9. historiansa suurimman ja ensimmäisen täysin virtuaalisen ilmastokokouksen.\n3.9.2020 10:10 (Päivitetty 3.9.2020 12:35)\nSuomen Punaisen Ristin yleiskokous järjestetään hajautettuna ja etäyhteyksin\nViikon päästä järjestettävä yleiskokous on Suomen Punaisen Ristin korkein päättävä elin, joka päättää järjestön toiminnan suunnasta ja valitsee korkeimmat luottamushenkilöt.\n28.8.2020 14:53 (Päivitetty 28.8.2020 15:10)


tennistikkaat - sisäinen kilpailu tennis seuroista\nsinun tasollasi - kun haluat - niin usein kuin haluat\nOlitpa sitten aloittelija tai kilpailuhenkinen pelaaja: Clubladder on hauska ja nopea tapa tavata uusia tennis oman tasoisia pelaajia seurassasi. Ilmoittaudu ja pelaat ensimmäisen hauskan ottelusi seuraavan 2 viikon aikana.\nIlmoittaudu joukkueellesi: Toisen pelaajan ei tarvitse rekisteröityä erikseen. Seuraavan kierroksen alkaessa saat sähköpostin, jossa on vastustajasi yhteystiedot ja ohjeet ottelun suunnitteluun. Lähtösijoituksesi perustuu pelitasoosi. Ensimmäisen kierroksen jälkeen vain ottelutulokset lasketaan.\nPelataan paras kolmesta sarjasta, ja tiebreak on 6-6. Jos joudut poistumaan kentältä aikaisin, sarjoissa johtava pelaaja voittaa (tai pelit, jos sarjat ovat tasan). Vaihdat sijaa, jos voitat jonkun korkeammalla sijalla olevan pelaajan. Pudotat 1 sijan, jos peruutat ottelun tai jos jätät 2 kierrosta peräkkäin väliin. Sinut poistetaan liigasta, jos peruutat ottelusi 2 kierrosta peräkkäin etkä vastaa sähköpostiin. Voit aina rekisteröityä uudelleen.\nTäydellinen katsaus pelisääntöihin.\nUusi kierros aloitetaan joka toinen viikko. Kierroksen alussa pelaajat saavat sähköpostin, jossa on tietoa seuraavasta ottelusta. Korkeammalla sijalla oleva pelaaja ehdottaa päivää ja aikaa ottelun pelaamiselle. Voittaja kirjaa ottelun tulokset. Tulokset käsitellään kierroksen lopussa. Voit ohittaa kierroksia säätämällä asetuksia.\nVoit ilmoittautua tikkaat milloin tahansa kauden aikana. Voit jättää kierroksia väliin esimerkiksi silloin, kun olet lähdössä lomalle. Kauden päätteeksi onnittelemme eniten otteluita pelanneita pelaajia ja top 3:aa. Liityt automaattisesti seuraavalle kaudelle, kunnes lopetat.


Made by my Hands: syyskuuta 2012\n2. Lanka + kaulahuivia\nHaun avainsanat:1. toscaomenapiirakka (16kpl)\n2. helppo pitsiliina (8kpl)\n3. patalappu ohje (8kpl)\nKävijöitä eri maista Suomen lisäksi:Yhdysvalloista (11kpl), Venäjältä (6kpl), Belgiasta (2kpl), Sveitsistä (2kpl), Ruotsista (2kpl), Norjasta (1kpl) ja Saksasta (1kpl)\nKuva Kreetan Haniasta! :)\nNyt on syyskuukin lopussa. Tällä hetkellä olen neulomasta pientä hiirtä yhdelle kissanpennulle. Se on täyttöä ja osien yhteen kiinnittämistä vaille valmis. Vaikka tämän syksyn yo-kirjoitukset on ohi, niin tuntuu kiirettä riittävän. Koulua on aika vähän, mutta sen lisäksi on vielä töitä ja autokoulua. :D Tällä hetkellä innostaisi alkaa neulomaan tuubikaulahuivia, pipoa tai vaikkapa lapasia, mutta katsotaan nyt alanko neulomaan mitään niistä...\nNämä korit olen virkannut jo joskus kauan sitten... Löysin ohjeen muistaakseni jostain Suuri Käsityö -lehdestä ja kotoa sattui sopivasti löytymään vähän kuteitakin, joten päätin sitten tehä tollaset. Molemmat korit on vähän epämuodostuneita :D Säilytän näissä mun yli jääneitä lankakerien loppuja ja saattaa sieltä pohjalta löytyä jotain muutakin tavaraa.\nVihreän korin reunaa pidän yleensä taitettuna, koska...\n... kori on todella epämuodostuneen näköinen, jos reunaa ei taita :D\nLähettänyt: Siiri klo 16:46\nNyt on mun apina-amigurumi valmis! Ei tullut ihan niin hienoa, kun kirjan ohjeen kuvassa on, mutta ihan hienohan se kuitenkin on... Se on ehkä hieman suuri käytettäväksi avaimenperänä, mutta no joo...\nLangat: Novitan minikerien ruskea ja punainen + keltaista ja mustaa muliinilankaa\nOhje: Karmivan suloiset amigurumit -kirjasta. Hatun, liivin ja apinan kädet tein kuitenkin ihan omasta päästä keksityllä ohjeella.\nVirkkuukoukku: 1,75 eli pieni!\nMuuta: Ihan hieno apina siitä tuli, vaikka se ei kovin kauheasti apinalta näytäkkään :D Silmät eivät myöskään ole kovin hienot, ne olisivat kaivanneet vähän jotain eloa.\nLähettänyt: Siiri klo 16:18\nNyt tulee taas tilastoja! :)\n3. Lanka + kaulahuivia\nHaun avainsanat:1. frilla lanka (10 kpl)\n2. pitsipaita (8kpl)\n3. virkattu patalappu (8kpl)\nVenäjältä (49kpl), Yhdysvalloista ( 7kpl), Ruotsista (4kpl) ja Espanjasta (1kpl)\nToivottavasti jaksaisin nyt syyskuussa tehdä vähän enemmän käsitöitä ja kirjoitella vähän enenmmän blogiin. Tällä hetkellä työn alla on apina-amigurumi, josta on tarkoitus tulla avaimenperä. Vapaa aikaani vie kuitenkin pahasti se että pitäisi lukea yo-kirjoituksiin ja tehdä uskonnon tutkielmaa, jota alankin nyt heti jatkamaan...\nLähettänyt: Siiri klo 09:47


Pikkupöllön rapsutustuokio ihastuttaa – katso – Stara\nPikkupöllön rapsutustuokio ihastuttaa – katso\nNettivideot Viihdeuutiset 18.10.2011, 7:15 · Stara.fi\nEläinmaailman tapauksia päätyy verkkoon vähintään kymmenientuhansien videoiden päivävauhdilla. Siten monet hellyttävät ja katsomisen arvoiset videot menevät monilta sivu suun. Nyt Yhdysvalloissa on noteerattu taannoinen kotivideo, jonka pääosassa on pöllö.\nKoirien ja kissojen rapsuttaminen lienee useimmille arkipäivää, mutta kovin montaa muuta eläintä ei usein tule rapsuteltua. Nyt pienenpieni pöllö nähdään tuijottamassa uteliaana kameraan, kunnes sen hoitaja näyttää kuinka pöllöstä tehdään tyytyväinen. Videon perusteella se nimittäin rakastaa rapsutuksia, joita se myös saa.


Vantaan kaupunki - Vantaan vapaa-ajan palvelut avataan hallitusti\nEtusivu›Uutisia›Vapaa-aika›Vantaan vapaa-ajan palvelut avataan hallitusti\nVantaan vapaa-ajan palvelut avataan hallitusti\nVantaalaisten vapaa-ajan palvelut päästään avaamaan hallitusti, kun maan hallitus teki koronaviruksen aiheuttamiin rajoituksiin lievennyksiä. Poikkeustilan aikana kehitettyjä uusia palveluita ylläpidetään ja kehitetään edelleen, jotta myös yli 70-vuotiailla ja muilla riskiryhmäläisillä on mahdollisuus osallistua palveluihin ilman fyysistä kontaktia.\n- Vapaa-ajan palvelut aukeavat Vantaalla hallitusti ja kaikissa palveluissa huomioidaan tarvittavat turvaetäisyydet sekä hygieniaohjeet. Olemme kuitenkin erittäin iloisia, että pitkän suljetun jakson jälkeen pääsemme tarjoamaan taas vantaalaisille näitä tärkeitä palveluita, kertoo Kaupunkikulttuurin apulaiskaupunginjohtaja Riikka Åstrand.\nKesätoiminnassa tarjotaan monipuolisesti erilaista tekemistä lapsille ja nuorille mm. päiväleiritoiminnan muodossa liikunnan ja kulttuurin parissa sekä nuorisotilojen yhteydessä jokaisella Vantaan suuralueella.\n- Kesätoimintaan halutaan panostaa erityisen paljon juuri tänä kesänä. Monelle lapselle ja nuorelle pitkä etäkoulujakso on lisännyt tarvetta sosiaalisiin kontakteihin ja virikkeisiin kesälomalla. Kesän ohjelmaa laaditaan parhaillaan ja se tullaan julkaisemaan laajasti eri kaupungin kanavissa, kertoo Åstrand.\nKirjastot avataan kesäkuussa – asukastilat vasta kesätauon jälkeen\nKirjastot ovat auki rajoitetuin palveluin 31.5. saakka. Kirjastoihin voi palauttaa aineistoa ja niistä voi noutaa varattua aineistoa. Uusia varauksia voi tehdä 11.5. alkaen.\nVarauksia voi noutaa seuraavista kirjastoista: Hakunilan kirjasto, Koivukylän kirjasto, Lumon kirjasto, Martinlaakson kirjasto, Myyrmäen kirjasto, Pointin kirjasto, Pähkinärinteen kirjasto ja Tikkurilan kirjasto. Kirjastot aukeavat myös muun toiminnan osalta 1.6. alkaen, mutta kaikki tilat, esimerkiksi lehtienlukusalit, eivät ole käytössä.\nAsukastilat eivät aukea ennen kesätaukoa, vaan niiden on suunniteltu avautuvan kesätauon jälkeen 5.8. Katrinebergin kartanon puiston alueella on mahdollista kokoontua ulkoympäristössä turvavälit huomioiden. Aikuisopiston toiminta jatkuu pääsääntöisesti etäopetuksena.\nKaupunkilaisten käyttöön avattu koronapuhelin palvelee myös jatkossa. Samoin riskiryhmäläisille tarkoitettu asiointiapupuhelin sekä hävikkiruokakassien jako jatkaa kuten aiemmin.\nNuorten toiminta jatkuu pääosin poikkeustilan tapaan – kesäohjelma aloitetaan 1.6. alkaen\nNuorten palvelut jatkuvat kevään tapaan, vaan palveluissa siirrytään suoraan kesäkauden ohjelmaan 1.6. alkaen. Nuorten työpajatoiminnassa varaudutaan käynnistämään normaalimpi toiminta 1.6. alkaen.\nKotiin vietävässä nuorisotyössä ja etsivässä nuorisotyössä tapaamiset toteutetaan etäkontaktein. Etsivä nuorisotyö siirtyy vaiheittain työskentelemään toimipisteeseen 1.6. alkaen. Nuoria voidaan tavata kasvokkain myös Liidossa, Vernissakadulla tai nuoren lähiympäristössä.\nUlkoliikuntapaikat auki 14.5. – sisäliikuntapaikoille pääsee kesäkuun alusta\nUlkoliikuntapaikat avataan heti 14.5. liikkujien käyttöön. Sisäliikuntapaikat otetaan käyttöön toisessa vaiheessa 1.6. alkaen. Uimahallit avataan uimaseurojen valvottuun harjoituskäyttöön sekä yleisökäyttöön soveltuvin osin.\nLiikuntapaikkojen käytössä noudatetaan henkilörajoituksia, eli paikoilla saa olla kerrallaan toukokuun aikana maksimissaan 10 ja kesäkuusta alkaen maksimissaan 50 henkilöä kerrallaan. Samoin käytössä on huomioitava etäisyydet käyttäjien välillä ja yleiset hygieniaohjeet.\n- Liikuntapaikkojen käyttäminen ei tule tänä keväänä ja kesänä olemaan samanlaista kuin ennen poikkeustilannetta. Käytännössä etäisyyden pitäminen muihin tarkoittaa sitä, että toiminnan on keskityttävä yksilöharjoitteisiin tai pienryhmiin, muistuttaa apulaiskaupunginjohtaja Åstrand.\nSenioreille on tarjolla jatkossakin ohjattuja jumppia verkkolähetyksinä. Jatkossa jumpat lähetetään liikuntapalveluiden omalta studiolta.\nTaidemuseo Artsi auki kesäkuun alusta – kaupunginmuseolla remontti syyskuuhun saakka\nVantaan taidemuseo Artsin näyttelytoiminta avataan 1.6. alkaen. Taidemuseossa on esillä Kuvanvapaus- ja Naamataulukirjasto -näyttelyt. Museo on auki kesäaukioloaikojen mukaisesti. Sen sijaan kaupunginmuseossa alkanut remontti pitää museon suljettuna pitkälle syksyyn.\nMusiikkiopiston lukukausi jatkuu 14.5. alkaen pääosin lähiopetuksessa. Lasten kulttuuritoiminta käynnistyy alle 50 henkilön ryhmissä sekä kaupungin itse tuottamien että ulkopuolisten tuottajien ylläpitämänä kesäkuun alusta. Kulttuuripalveluita tarjotaan edelleen erilaisilla striimauksilla ja virtuaalitapahtumina.\nSuuret tapahtumat on peruttu valtioneuvoston linjan mukaisesti heinäkuun loppuun.\n- Elokuulle on suunniteltu monia innostavia isoja ilmaistapahtumia kaikille kaupunkilaisille. Mielenkiinnolla odotamme, voidaanko suuria tapahtumia järjestää heinäkuun jälkeen, pohtii apulaiskaupunginjohtaja Åstrand.


Silja Opera kolhaisi venäläistä jäänmurtajaa Pietarissa - Kotimaa - Uutiset - MTV.fi\nJulkaistu 12.11.2003 21:29\nSilja Opera-risteilyalus on illalla törmäillyt Pietarissa. Kukaan ei loukkaantunut turmassa ja laiva pääsi tarkastuksen jälkeen jatkamaan matkaa.\nOperan kylki osui venäläiseen jäänmurtajaan satamasta merelle johtavassa kanavassa hieman ennen kello 19:ää Suomen aikaa. Venäläinen jäänmurtaja oli kiinni Morskoj-kanaalin laiturissa. - Operan vasen kylki osui venäläiseen jäänmurtajaan noin tunti Pietarista lähdön jälkeen. Kosketuksessa vaurioitui neljä pelastusvenettä, kertoi Silja Linen viestintäjohtaja Tuomas Nylund. Mainos (uutinen jatkuu alla)\nNylundin mukaan laivassa on 449 matkustajaa ja 164 miehistön jäsentä. Kukaan ei loukkaantunut. Merenkulkuviranomaiset tutkivat laivan ja antoivat sille luvan jatkaa matkaa noin tunti myöhemmin. Vaikka pelastusveneitä vaurioitui, kapasiteetti on riittävä matkustajamäärään nähden. Opera saapuu huomenna Helsinkiin aikataulun mukaan aamulla kello 10. Silja Opera kolaroi Pietarissa nyt jo toista kertaa lyhyen ajan sisällä: viimeksi alus joutui lähes samantapaiseen onnettomuuteen kaksi kuukautta sitten. Myös tuolloin osumasta selvittiin pelastusveneiden ruhjoutumisella. Syyskuisen kylkiosuman tutkimuksen ovat vielä kesken. (MTV3-STT)


Euroopan talous- ja sosiaalikomitean lausunto aiheesta ”Ehdotus: Euroopan parlamentin ja neuvoston direktiivi pehmittimissä ja renkaissa esiintyvien tiettyjen polysyklisten aromaattisten hiilivetyjen markkinoille saattamisen ja käytön rajoituksista (neuvoston direktiivin 76/769/ETY kahdeskymmenesseitsemäs muutos)”\nKOM(2004) 98 lopullinen – 2004/0036 COD\nNeuvosto päätti 22. maaliskuuta 2004 Euroopan yhteisön perustamissopimuksen 95 artiklan nojalla pyytää Euroopan talous- ja sosiaalikomitean lausunnon edellä mainitusta aiheesta.\nAsian valmistelusta vastannut ”maatalous, maaseudun kehittäminen, ympäristö” -erityisjaosto antoi lausuntonsa 21. syyskuuta 2004. Esittelijä oli David Sears.\nEuroopan talous- ja sosiaalikomitea hyväksyi 27. ja 28. lokakuuta 2004 pitämässään 412. täysistunnossa (lokakuun 27. päivän kokouksessa) seuraavan lausunnon äänin 154 puolesta ja 3 vastaan 7:n pidättyessä äänestämästä.\nPolysykliset aromaattiset hiilivedyt (PAH-yhdisteet) ovat luonnossa esiintyviä aineita, joita muodostuu, kun öljy-yhdisteitä poltetaan matalassa lämpötilassa valvomattomissa olosuhteissa. Niitä syntyy metsäpaloissa ja tulivuorenpurkauksissa sekä sellaisen ihmisten toiminnan kuin tupakoinnin ja kotitalouksien lämmityksen, sähkön tuotannon, fossiilisia polttoaineita käyttävien ajoneuvojen käytön, ruuanvalmistuksen ja jätteiden polton tuloksena sekä useissa teollisissa prosesseissa. PAH-yhdisteitä on luonnostaan raakaöljyssä ja hiilessä. Ne muodostuvat helposti ja ovat pysyviä, ja niitä syntyy erityisesti krakkauksen ja tislauksen alkuvaiheissa.\nTämän osittaisen hapettumisprosessin tuloksena syntyy rengasrakenteinen yhdistesekoite. Se koostuu viiden ja kuuden tyydyttämättömän hiiliatomin renkaista, jotka voivat toistua käytännöllisesti katsoen mihin suuntaan tahansa. Rakenteita on tunnistettu noin 600. Vain muutama niistä on karakterisoitu tai eristetty käytettäviksi välittäjinä. Ainuttakaan niistä ei ole tuotettu tarkoituksella suurissa määrin. Lisähapettuminen tuottaa nokea (hiilen epäpuhtaita hiukkasia), johon PAH-yhdisteet yleensä liitetään.\nKoska PAH-yhdisteet esiintyvät aina eriytymättömissä ryhmissä, niiden yksittäisiä piirteitä ei ole helppo määritellä (ja ne ovat tästä samasta syystä myös varsin epäolennaisia). Koska osan yhdisteistä voidaan osoittaa olevan karsinogeenisia eläimille, on järkeenkäypää ajatella, että ne aiheuttavat todennäköisesti syöpää myös ihmisille. Öljyt ja muutamat muut valmisteet, joiden tiedetään sisältävän PAH-yhdisteitä, edellyttävätkin vaara- ja turvallisuusmerkintöjä sekä asianmukaista käsittelyä turvallisuuden takaamiseksi työpaikoilla. Prosesseja, joiden yhteydessä ympäristöön leviää PAH-yhdisteitä, tulisi mahdollisuuksien mukaan valvoa tai välttää.\nYksi näistä prosesseista on pehmittimien käyttö henkilöautojen, hyötyajoneuvojen, moottoripyörien, kilpa-autojen ja ilma-alusten renkaissa. Kyseisten öljyjen osuus kulutuspinnasta voi olla jopa 28 prosenttia, ja ne antavat kulutuspinnalle pitoa, jota ei tarvita renkaan rungossa. Jos kulutuspinta ei toimi tarkoitetulla tavalla tai jos se ei ole käyttöominaisuuksiltaan yhdenmukainen, turvallisuus ja suorituskyky kärsivät. Tällä on luonnollisesti seurauksia, jotka kohdistuvat ajoneuvojen kuljettajiin.\nTeknisesti öljyjen tulee liuottaa luonnonkumia, synteettistä kumia ja muita renkaissa käytettäviä materiaaleja, niiden tulee olla kestäviä ja stabiileja, niiden tulee jakautua tasaisesti ja sitoutua hyvin kumimassaan ja toimia eri lämpötiloissa ja kosteusolosuhteissa. Lisäksi niitä on voitava käsitellä turvallisesti sekä tuotanto- että käyttövaiheessa. Yleisesti sovittujen vaatimusten mukaisesti valmistettuja öljyjä tulee olla myös saatavilla suuria määriä, useiden kilpailevien hankkijoiden tarjoamana ja kumia halvemmalla, jotta renkaiden kokonaiskustannuksia voidaan pienentää.\nJohtavat öljyntuottajat ovat perinteisesti toimittaneet kyseiset vaatimukset täyttäviä korkea-aromaattisia öljyjä eli tisleiden aromaattisia uutteita (distillate aromatic extracts). Tarvittava liuotuskyky on yhteydessä öljyjen aromaattisuuteen, joka on puolestaan yhteydessä korkeaan PAH-pitoisuuteen. Kun renkaan pinta kuluu, on oletettavissa, että ympäristöön leviää PAH-yhdisteitä. Se, onko vapautuvien PAH-yhdisteiden määrä huomattava muihin päästöihin verrattuna, on kiistanalainen kysymys. Euroopassa näitä öljyjä ollaan kuitenkin vaihtamassa toisiin, ja prosessi on saatava päätökseen tyydyttävällä tavalla.\nTämä on erityisen tärkeää, sillä tisleistä saatujen aromaattisten uutteiden maailmanlaajuinen tarjonta on supistumassa, kun jalostustoiminnassa keskitytään nyt kokonaan hydrattujen (eli matala-aromaattisten ja liuotuskyvyltään heikompien) ja arvokkaampien tuotteiden tuotantoon sekä ”puhtaisiin” bensiini- ja polttoainetuotteisiin.\nKun otetaan huomioon, että Euroopassa tuotetaan vuosittain noin 300 miljoonaa rengasta ja että rengasteollisuudelle tarkoitettujen pehmitin- ja tuotantoöljyjen markkinat ovat lähes miljoona tonnia, asian hoitaminen kustannustehokkaalla tavalla siten, että turvallisuus ja suorituskyky säilytetään kustannusten pysyessä matalina tai kohtuullisina, on suuri haaste öljyn toimittajille, rengasvalmistajille ja sääntelyviranomaisille.\nToistaiseksi on esitetty kaksi ei-karsinogeenista öljyvalmistetta, jotka edellyttävät öljyn toimittajilta eriasteisia investointeja ja rengasyhtiöiltä erilaisia uudelleenjärjestelyjä. Nämä ovat mieto uuttoliuotin (mild extraction solvate) ja käsitelty tisleen aromaattinen uute (treated distillate aromatic extract). Euroopan ulkopuolella muut toimittajat ovat saattaneet kehittää muita öljyjä.\nKorvaavia tuotteita on tiettävästi (yksityiskohtaisia tietoja ei ole julkisesti saatavilla, sillä kilpailu rengasmarkkinoilla on ankaraa) jo otettu käyttöön esimerkiksi talvirenkaissa ja kuorma-autojen renkaissa, joissa kulutuspinnan märkäpito ei ole niin tärkeää. Yleisesti ollaan kuitenkin yhtä mieltä siitä, että suorituskyvyltään tehokkaampien kesärenkaiden sekä kilpa-autojen ja ilma-alusten renkaiden muuttaminen vie paljon enemmän aikaa. Tisleiden aromaattisten uutteiden saatavuutta koskevien, edellä mainittujen rajoitusten lisäksi myös mietojen uuttoliuottimien ja käsiteltyjen, tisleistä saatujen aromaattisten uutteiden tuotantokapasiteetti on puutteellinen.\nJotta halutut muutokset saataisiin toteutettua ajallaan ja yhdenmukaisesti sekä EU:n kilpailu- että terveys- ja turvallisuusalan lainsäädännön kanssa, teollisuuden edustajat (Euroopan öljyteollisuuden järjestö CONCAWE, synteettisen kumin tuottajien kansainvälinen instituutti IISRP ja Euroopan kumiteollisuuden järjestö BLIC) ovat tehneet yhteistyötä komission ja muiden sääntelyelinten kanssa tuotantoa koskevan asianmukaisen lähestymistavan ja sääntelypuitteiden määrittämiseksi. Alalta puuttuu vielä testit sen määrittämiseksi, mitkä öljyt voidaan hyväksyä käytettäviksi Euroopassa, sekä kaikkien markkinoille saatettujen, EU:ssa ja sen ulkopuolella valmistettujen renkaiden testaukset, joilla voitaisiin osoittaa, että lopputuotteessa on käytetty hyväksyttäviä, PAH-pitoisuudeltaan alhaisia öljyjä.\nKomissio ehdotti heinäkuussa 2003 yleisiä rajoituksia ilmassa oleville raskasmetalleille ja PAH-yhdisteille. ETSK antoi lausuntonsa ehdotuksesta helmikuussa 2004. Nyt käsiteltävänä olevan, helmikuussa 2004 julkaistun ehdotuksen tavoitteena on sisämarkkinoiden luominen sekä korkeatasoinen ihmisten terveyden ja ympäristön suojelu. Siihen pyritään lisäämällä tiettyjä PAH-yhdisteitä direktiivin 76/769/ETY liitteeseen I. Luetteloidut PAH-yhdisteet eivät ole suurina määrinä tuotettavia aineita, eikä niitä ole mainittu yhdessäkään neljästä ensisijaisten aineiden luettelosta vaarojen arviointia varten. PAH-yhdisteet luokitellaan kuitenkin pysyviksi orgaanisiksi yhdisteiksi asiaa koskevassa YK:n Euroopan talouskomission pöytäkirjassa ja yleissopimuksessa.\nYksi PAH-yhdisteistä, bentso(a)pyreeni (BaP, CAS-numero 50-32-8), on luokiteltu direktiivissä 67/548/ETY ryhmään 2 kuuluvaksi karsinogeeniseksi, mutageeniseksi ja lisääntymistoksiseksi aineeksi. Ehdotuksessa se määritellään laadulliseksi ja määrälliseksi merkkiaineeksi PAH-yhdisteiden esiintymisen todentamiseksi.\nMarkkinoille ei saa saattaa eikä renkaiden valmistuksessa käyttää pehmittimiä, jotka sisältävät bentso(a)pyreeniä yli 1mg/kg tai kaikkia lueteltuja polysyklisiä aromaattisia hiilivetyjä yhteensä yli 10 mg/kg.\nKomissio myöntää, että ratkaistavana on vielä useita teknisiä ongelmia, joten yleiseksi soveltamisajankohdaksi on määrätty 1. tammikuuta 2009. Kilparenkaisiin direktiiviä ryhdyttäisiin soveltamaan 1:stä tammikuuta 2012 lähtien ja ilma-alusten renkaisiin myöhemmin määriteltävänä ajankohtana. Sen, että pehmittimissä ja renkaissa esiintyville PAH-pitoisuuksille ei ole relevantteja yhdenmukaisia testausmenetelmiä, esimerkiksi CEN- tai ISO-standardeissa, ei pitäisi viivyttää direktiivin voimaantuloa.\nKomissio huomauttaa, että se on saanut myrkyllisyyttä, ekomyrkyllisyyttä ja ympäristöä käsittelevältä tiedekomitealta (CSTEE) lausunnon tieteellisistä tiedoista, jotka osoittavat PAH-yhdisteiden olevan terveydelle haitallisia.\nJäsenvaltioilla on ehdotetun direktiivin voimaantulosta lähtien vuosi aikaa julkaista direktiivin noudattamisen edellyttämät lait. Ensin on kuitenkin kuultava perustamissopimuksen 95 artiklan mukaisesti Euroopan talous- ja sosiaalikomiteaa (ETSK), ja asiassa tulee noudattaa neuvoston ja Euroopan parlamentin yhteispäätösmenettelyä.\nTämä ehdotus täydentää PAH-yhdisteiden muuta valvontaa. Se perustuu selvityksiin terveyteen ja ympäristöön kohdistuvista rengasjätteen todennäköisistä vaikutuksista. Saksan ympäristövirasto (Umweltbundesamt) laati tällaisen selvityksen 18. maaliskuuta 2003 ja Ruotsin kemikaalivirasto (KEMI) 27. maaliskuuta 2003. Euroopan komission tiedekomitea CSTEE tarkisti nämä selvitykset, kuten komitean 40. täysistunnossa 12.–13. marraskuuta 2003 hyväksytyssä lausunnossa todetaan.\nCSTEE totesi edellä mainituista syistä, että PAH-yhdisteet tulisi luokitella ryhmänä ihmisille mahdollisesti syöpää aiheuttaviksi aineiksi ja että PAH-yhdisteitä leviää ympäristöön renkaiden kulumisen yhteydessä. Se tuki kuitenkin vain osittain bentso(a)pyreenin käyttöä laadullisena ja määrällisenä merkkiaineena muiden PAH-yhdisteiden esiintymiselle ja kyseenalaisti selkeästi tämän päästötavan yleiset vaikutukset.\nTiivistäen voidaan todeta, että renkaiden kulumisen aiheuttamat PAH-päästöt muodostavat alle kaksi prosenttia kaikista niistä päästöistä, joille ihmiset altistuvat, ja kohdassa 1.1 mainittujen lähteiden osuus on loput yli 98 prosenttia. Tämä on yhdenmukaista WHO:n toistuvasti esittämien arvioiden kanssa, joiden mukaan ilman saastumisen ja siihen liittyvien tautien, mm. syövän, pääasiallisina aiheuttajina ovat tupakointi sekä puun ja hiilen polttaminen lämmitys- ja ruuanvalmistustarkoituksiin. CSTEE esitti näin ollen päätelmänään, että PAH-yhdisteiden rajoittaminen renkaissa ei vaikuta merkittävällä tavalla PAH-yhdistepitoisuuksiin ilmassa ja sedimenteissä.\nTästä seuraa se, että tavanmukainen väittämä, jonka mukaan ”direktiivin etuna on korkeatasoinen ihmisten terveyden ja ympäristönsuojelu”, ei varsinaisesti päde tässä tapauksessa. Vaarallisia aineita koskevaan direktiivin sisältyy jo pehmittimien merkinnät ja niiden turvallinen käsittely työpaikoilla. Ehdotus ei näin ollen tuo mitään uusia etuja työpaikoille ja vain minimaalisia etuja ympäristölle.\nHuomautettakoon lisäksi, että ehdotus vie direktiivin sille tarkoitetun sovellusalan äärirajoille tai jopa niiden yli. Sama pätee myös neuvoston direktiivin 76/769/ETY kahdenteenkymmenenteenkuudenteen muutokseen (ETSK antoi aiheesta lausuntonsa maaliskuussa 2003), jolla pyrittiin rajoittamaan luonnossa esiintyvän kromi VI:n pitoisuuksia sementissä. PAH-yhdisteitä ei valmisteta erikseen eikä niitä saateta markkinoille sellaisenaan. Tämä myönnetään liitteessä, jossa puhutaan aivan oikein PAH-yhdisteitä sisältävien tuotteiden rajoittamisesta, muttei otsikossa, jota tulisi näin ollen muuttaa.\nOtsikon ja tekstin viittaukset ”tiettyihin” PAH-yhdisteisiin erityisenä ja merkityksellisenä ryhmänä ovat myös epäselviä. Kuten CSTEE toteaa, PAH-yhdisteitä on karakterisoitu todella vähän ja niistä vain muutamien on osoitettu olevan sellaisia, jotka eivät todennäköisesti aiheuta syöpää. Niinpä on pääteltävä, että koko ryhmään sisältyy riskejä aina, kun ihmisten altistuminen on mahdollista. Markkinoille saattamisen ja käytön rajoitusten kohteena tulisi siten olla runsaasti PAH-yhdisteitä sisältävät öljyt, joita käytetään renkaiden valmistuksessa, sekä näitä öljyjä sisältävät renkaat.\nKun otetaan huomioon edellä mainitut seikat sekä se, että ehdotettu direktiivi menee päällekkäin ilmassa olevia raskasmetalleja ja PAH-yhdisteitä koskevan aiemman komission ehdotuksen kanssa, on esitetty, että direktiivi on tarpeeton ja että se tulisi vetää pois. Markkinat ovat pirstaloituneet, ja aiemmin käytetyn tuotteen korvaamiseksi tarvitaan ainakin kaksi uutta tuotetta. Tuotantokapasiteetti on riittämätön kysynnän tyydyttämiseksi. Korvaavien valmisteiden turvallisuus antaa vielä aihetta huoleen. Jos kulutuspinnat, jotka on valmistettu PAH-pitoisuudeltaan alhaisista öljyistä, eivät osoittaudu käytössä asianmukaisiksi, varotoimien perusteena esitettyjen hypoteettisten kuolemantapausten tilalle tulevat oikeat kuolemantapaukset.\nETSK ymmärtää tämän huolen, mutta on kuitenkin painokkaasti sitä mieltä, että direktiivillä tulee edelleenkin, tiiviissä yhteistyössä kyseisten teollisuudenalojen kanssa, pyrkiä toteuttamaan onnistuneesti maailmanlaajuinen siirtyminen PAH-pitoisuudeltaan alhaisten öljyjen käyttöön renkaiden valmistuksessa. Näiden korvaavien öljyjen tulee suorituskyvyltään luonnollisesti täyttää samat vähimmäisvaatimukset kaikkien turvallisuuteen liittyvien näkökohtien osalta. Näiden uusien tuotteiden todellisten, kilpailukykyisten ja luotettavien sisämarkkinoiden luominen Eurooppaan on siten riittävä peruste ehdotukselle.\nRatkaisevaa tässä on ajoituksen kannalta se, että päästään yksimielisyyteen testeistä, joilla määritellään, mitkä öljyt voidaan hyväksyä käyttöön. Nykyisessä liitteessä esitetään yksittäisten PAH-yhdisteiden esiintymisen testaamista. Tämä ei ole asianmukaista, sillä laajamittaisissa jatkuvissa jalostusoperaatioissa kemialliset aineosat vaihtelevat prosessin edetessä raakaöljyjä käsiteltäessä. Öljyteollisuudessa on jo direktiivin 67/548/ETY mukaisesti käytössä muunlaisia testejä, joilla voidaan asianmukaisesti mitata karsinogeenisuutta, muun muassa öljyinstituutin (Institute of Petroleum) IP-346-menetelmä, jossa tutkitaan PAH-yhdisteiden kokonaispitoisuutta mittaamalla DMSO-liuotteella uutettavien 3-7 -renkaisten PAH-yhdisteiden määrä. CONCAWE:n öljyteollisuudelle tekemät tutkimukset tukevat CSTEE:n näkemystä, että ainoastaan bentso(a)pyreenin mittaus antaa heikot korrelaatiotiedot mahdollisesta yleisestä karsinogeenisuudesta. IP-346-menetelmän käyttö erilaisten pehmittimien määrittelyssä ja testaamisessa on siten erittäin suositeltavaa.\nEuroopan rengasteollisuuden – ja ympäristön, jos ympäristöetuja on olemassa – suojelemiseksi tarvitaan samankaltainen testi tuontirenkaita varten. Kansainvälisen standardointijärjestön standardiehdotuksessa (ISO TC 45/SC 3 N, 29. lokakuuta 2003) esitetään tutkittavaksi ja kommentoitavaksi testimenetelmä kumiseoksien öljytyypin määrittämiseksi. Tässä asiassa olisi päästävä tyydyttävään lopputulokseen ennen kuin käsiteltävänä oleva direktiivi pannaan täytäntöön.\nEdellä mainittujen seikkojen vuoksi tulisi olla mahdollista ratkaista nykyiset toimitusrajoitukset erityisesti käsitellyistä tisleistä saadun aromaattisen uutteen kohdalla; se edellyttää suurempia investointeja kuin mieto uuttoliuotin. Tämä vie kuitenkin aikaa, joten ehdotuksessa esitetty vaatimus, että muutoksen pitäisi tapahtua yleiseen käyttöön tarkoitettujen renkaiden kohdalla tammikuun 1. päivään 2009 mennessä, vaikuttaa erittäin epärealistiselta. Koska ehdotuksen edut ovat mitä luultavimmin minimaaliset ja epäonnistuneiden uudistusten kustannukset ja riskit ovat suuria, ETSK ehdottaa, että esitettyä määräaikaa pidennetään 12 kuukaudella tammikuun 1. päivään 2010. Tämäkin määräaika edellyttää tiiviitä neuvotteluja kilpailevien osapuolien välillä. Komissiolla on edelleenkin avainasema prosessin edistämisessä EU:n lainsäädännön rajoissa ja lopulta sen onnistuneessa loppuunsaattamisessa.\nEdellä esitettyjen seikkojen valossa ehdotuksen otsikon ja sen muotoilun tulisi vastata sen yleistä tavoitetta rajoittaa renkaiden valmistuksessa käytettävien runsaasti PAH-yhdisteitä sisältävien öljyjen sekä näitä öljyjä sisältävien renkaiden markkinoille saattamista ja käyttöä.\nTämä tulisi näkyä liitteessä siten, että rajoitetaan sellaisten renkaiden valmistuksessa käytettävien öljyjen markkinoille saattamista ja käyttöä, joissa voidaan todeta IP-346 testausmenetelmällä olevan yli 3 prosenttia DMSO-uutetta ja jotka voidaan siten luokitella karsinogeenisiksi direktiivin 67/548/ETY mukaisesti. Kaikki viittaukset bentso(a)pyreeniin merkkiaineena ja muihin yksittäisiin PAH-yhdisteisiin tulisi poistaa.\nKumiseoksissa ja erityisesti renkaissa esiintyvien öljyjen karakterisointia varten tulisi kehittää kansainvälinen standarditestimenetelmä, ja se tulisi liittää direktiiviin.\nKumi- ja rengasteollisuudelle tulisi antaa riittävästi aikaa, jotta ne saisivat meneillään olevat uudelleenjärjestelyt loppuun, ja öljyteollisuudelle tulisi antaa aikaa investointeihin ja tarvittavien raaka-aineiden toimittamiseen. Tällä hetkellä ajatellaan, että osapuolet voisivat täyttää vaatimuksen tammikuun 1. päivään 2010 mennessä. Tämä ajankohta tulisi säätää alustavaksi määräajaksi ehdotetussa direktiivissä. Poikkeuksista kilparenkaille, ilma-alusten renkaille ja muille huippusuorituskykyä vaativille renkaille tulisi sopia yhdessä asianomaisten osapuolien kanssa. Edellä esitetyn valossa on vaikeaa nähdä, mitä mitattavissa olevia etuja nämä muutokset voisivat tuoda, kun niitä verrataan suorituskyvyn puutteisiin liittyviin ilmeisiin riskeihin.\nBryssel 27. lokakuuta 2004


KooKoo vie bonuskiistan hovioikeuteen – haluaa ratkaisun "vaikeaselkoiseen" tapaukseen\nKymenlaakson käräjäoikeus tuomitsi liigaseuran maksamaan entisille pelaajille korvauksia liiganousun saavuttamisesta. KooKoo ei ole halunnut maksaa, koska nousu ei tapahtunut karsintojen kautta. Seuran mielestä kiista on johtunut lähinnä Liigan ja Jääkiekkoliiton tekemistä lukuisista sarjajärjestelmämuutoksista.\nFinaalitappio muutti Leijonien suunnitelmat - koruton kotiinpaluu edessä\nMestaruusjuhlien sijaan pelaajat jatkavat matkaansa perheidensä luokse.\nPatrik Laineen telojaa ei rangaista – Kanadan kapteeni selvisi ilman pelikieltoa\nKanadan Corey Perry ei saa Suomi-ottelun tapahtumista rangaistusta.\nFasel jatkaa IIHF:n johdossa - myös Kummolalle jatkopesti\nRene Fasel valittiin jatkamaan Kansainvälisen jääkiekkoliiton johdossa jo kuudennelle kaudelle. Kalervo Kummola jatkaa varapuheenjohtajana.\nKanadan kapteeni pelikieltoon? - IIHF tutkii Perryn törkeän tempun\nKanadan kapteeni Corey Perry saattaa joutua pelikieltoon törkeästä tempustaan, jonka uhrina oli Leijonien Patrik Laine.\nJYP Naiset on valittu Vuoden seurajoukkueeksi\nPalkinnon myönsi Suomen Jääkiekkoliitto, ja se luovutettiin tiistai-iltana Helsingissä. JYP Naiset palkittiin poikkeuksellisen ylivoimaisuuden vuoksi: joukkue ei hävinnyt kaudella yhtään peliä.\nPatrik Laine ei ole enää häkkipää - "Toki voi sattuakin enemmän"\nSuomen Jääkiekkoliitto haki Patrik Laineelle erikoisluvan pelata Leijonissa ilman kasvoja suojaavaa ristikkoa.\nSM-liigan finaaleissa neljä parasta päätuomaria - "Haetaan pareja, joiden pää kestää painetilanteessa"\nJääkiekon SM-liigakaudesta on pelaamatta enää loppuhuipennus. Joukkueiden karsiutuessa vaihe kerrallaan myös tuomareista on seulottu parhaiten suoriutunut ryhmä.\nJokipoikien valmentaja sivussa pronssipelistä – puhui sopimattomia dopingtestaajille\nJokipoikien päävalmentaja Ari Aaltonen käyttäytyi erittäin sopimattomasti antidopingtoimikunnan testaajia kohtaan maaliskuussa. Jääkiekkoliiton kilpailuvaliokunta antoi Aaltoselle yhden ottelun toimintakiellon, joten Jokipojat pelaa pronssista ilman päävalmentajaa.\nJääkiekkoliitto tutkii laajasti nuuskan käyttöä seuroissa\nSeurakyselyn lisäksi asia nostetaan esille kaikissa Jääkiekkoliiton koulutustilaisuuksissa.\nVenäjä vaihtaa nuorten MM-joukkueen dopingskandaalin takia - "Suojelemme pelaajia"\nVenäjän alle 17-vuotiaat lähtevät edustamaan maata alle 18-vuotiaiden MM-kisoihin. Meldoniumia jaettiin pelaajille osana maajoukkueleiritystä.\nKummolalle harvinainen kunnianosoitus – suuri ansioristi tasavallan presidentiltä\n08.04.2016 Yle Urheilu\nSuuri ansioristi voi olla kerrallaan enintään kahdellatoista haltijalla. Tasavallan presidentti luovuttaa ansioristin Kummolalle myöhemmin tiedotettavana ajankohtana.\nLiikuntajärjestöille jaettu yli 40 miljoonaa euroa\nOpetus- ja kulttuuriministeri Sanni Grahn-Laasonen on myöntänyt kuluvan vuoden valtionavustukset liikuntajärjestöille.\nNuorten SM-liigan pudotuspeleissä jymy-yllätys: Jokerit ja HIFK ulkona\nJääkiekon SM-liigan nuorten puolivälierissä on nähty mojova yllätys, kun HPK kampesi runkosarjan ykkösen Jokerit kesälomille.\nLiigaan nostettu tappiollinen Jukurit on yhden miehen valtakunta\nEnsi kaudelle liigaan nouseva Mikkelin Jukurit on yhden miehen, Suomen Jääkiekkoliiton johtoon pyrkineen Jukka Toivakan taloudellisesti kannattamaton imperiumi.\nSRV: Harkimo ei tällä hetkellä mukana Tampereen areenan neuvotteluissa\nTampereen kansi- ja areenahankkeen toteuttajaksi valittu SRV neuvottelee parhaillaan sijoittajien kanssa hankkeen rahoituksesta. SRV:n varatoimitusjohtajan, Timo Niemisen mukaan Harry Harkimo ei ole tällä hetkellä mukana neuvotteluissa.


Joukkorahoitukset eri muodot - crwdpuisto.fi\nHome Mitä on joukkorahoitus? Joukkorahoitukset eri muodot\nVaikka joukkorahoitukselle on tänä päivänä asetettu varsin kattava määritelmä, on itse termi ”joukkorahoitus” varsin moniulotteinen menetelmä, jota voidaan itse asiassa soveltaa varsin kirjaviin rahankeruutapoihin. Yleisesti ottaen joukkorahoituksen pariin voidaan kuitenkin laskea seuraavat neljä joukkorahoituksen eri muotoa:\n1) Sijoituspohjaiset joukkorahoitukset\nOsakkeisiin ja lainaan perustuvat rahoitukset muodostavat yhdessä sijoituspohjaisen joukkorahoituksen. Näitä joukkorahoituksia hakevat yritykset. Vastaanottamiensa sijoitusten vastikkeeksi yritykset tarjoavat rahan antajille rahoituksen yhteydessä joko osakkeita tai velkakirjoja. Tämä joukkorahoituksen muoto onkin pääasiallisesti sijoittamista, sillä näihin kampanjoihin sisältyy sijoittamiseen tapaan riski, jossa rahat voidaan menettää, mutta niistä löytyy myös mahdollisuus tehdä voittoa. Sijoituspohjainen joukkorahoittaminen sopii jo liikevaihtoa tehneille yrityksille, jotka tähtäävät rahoituksella liiketoiminnan kasvattamiseen.\n2) Lahjoituspohjainen joukkorahoitus\nKiistattomasti yleisin lahjoituspohjainen joukkorahoituksen muoto ovat hyväntekeväisyyslahjoitukset. Koska kyseessä on nimensä mukaisesti lahjoitus, rahankeräykseen osallistuneet henkilöt eivät saa rahoilleen vastineeksi mitään konkreettista hyötyä. Näitä kampanjoita vetävät organisaatioiden lisäksi myös yksityishenkilöt, esimerkiksi löytöeläinkodin ylläpitoon tai vaikkapa läheisen kalliin leikkauksen maksamiseen. Tämän tyyppistä joukkorahoitusta kerätään yleensä sosiaalisen median, kuten Facebookin ja Twitterin kautta.\n3) Vastikkeeseen perustuva joukkorahoitus\nVastikejoukkorahoitus muistuttaa suuresti ennakkomyyntiä. Tässä joukkorahoituksen muodossa yritys esimerkiksi markkinoi tuotteita tai palveluja, joita ei vielä ole lanseerattu markkinoilla. Tällöin rahoitukseen osallistuneet henkilöt saavat mahdollisuuden hankkia kyseisen tuotteen itselleen ennen muita tai he saavat sijoitukselleen vastineeksi jotain muuta konkreettista. Rahat voidaan tässäkin tapauksessa ”menettää”, mutta kyseessä ei sinällään ole sijoitus, vaan pikemminkin ostos, sillä rahan antaja saa vastineeksi sijoituksestaan tuotteen tai muun palkinnon. Vastikkeeseen perustuva joukkorahoitus sopii aloitteleville yrityksille, jotka tarvitsevat rahoitusta tuotteen tai palvelun markkinointiin ja lanseeraukseen.\nVertaislainapalvelut voidaan myös joissakin tapauksissa laskea osaksi joukkorahoitusta, jos ne täyttävät joukkorahoituksen mallille asetetut piirteet, eli rahoitukseen osallistuu useampi henkilö. Vertaislainoiksi kutsutaan niitä lainoja, joita yksityishenkilöt myöntävät toisille yksityishenkilöille. Yleensä välissä toimii myös luotonvälittäjä, joka rahoittaa toimintaansa välityspalkkioiden ja korkojen avulla. Vertaislainat eroavat yllä mainituista muodoista siinä, että lainanottajan tulee palauttaa summa takaisin korkoineen. Se voidaan kuitenkin tietyllä tapaa laskea osaksi joukkorahoitusta, sillä lukuisat lainaajat voivat pienillä summilla osallistua esimerkiksi uuden yrityksen perustamiseen, jossa lainanottaja palauttaa lainatut rahat sovittujen kuukausierien puitteissa.


Ajankohtaista säteilylain uudistuksesta | Sell\nEtusivu / Jasenille / Ajankohtaista säteilylain uudistuksesta\nAjankohtaista säteilylain uudistuksesta\nTärkeintä tässä vaiheessa:\n- Turvallisuusarvio on laadittava ja toimitettava Säteilyturvallisuuskeskukselle viimeistään 15.6.2020.\n- Toiminnanharjoittajille tuli uusi velvollisuus käyttää säteilyturvallisuusasiantuntijaa (STA), velvollisuus astui voimaan 15.12.2019. STA:na voi toimia sairaalafyysikko.\n- Turvallisuusluvan haltijan on laadittava myös johtamisjärjestelmä, jossa kuvataan STA:n käyttö.\nPS. Jos sinulla on yrityksessäsi hyväksytty turvallisuusarvio ja selvitys johtamisjärjestelmästä, ja olisit valmis antamaan sen liito kautta malliksi kollegoille, ota yhteys toimistoon tai tarvittaessa puheenjohtajaan.\nAsiasta laajemmin (lopussa myös linkkejä ja poimintoja lainsäädännöstä):\nEläinlääkäriliitto on seurannut tiiviisti säteilylain uudistusta.\nUusi säteilylaki annettiin vuosi sitten, 15.12.2018. Uudistuksella saatettiin voimaan EU:n säteilyturvallisuusdirektiivi.\nSäteilylainsäädännön uudistus korostaa toiminnanharjoittajan vastuuta. Säteilytoimintaa koskevat vaatimukset asetetaan riskiperusteisesti. Vaatimukset eivät ole yhtä yksityiskohtaisia kuin aiemmin.\nSäteilylain uudistus toi myös eläinlääketieteelliseen säteilytoimintaan toiminnanharjoittajille uuden velvoitteen: säteilyturvallisuusasiantuntijan (myöhemmin STA) käyttö.\nJatkossa turvallisuusluvan haltijan on laadittava johtamisjärjestelmä, jossa kuvataan STA:n käyttö ja laadittava turvallisuusarvio, jonka laatimisessa pitää käyttää STAa.\nToiminnanharjoittajan on nimettävä myös säteilyturvallisuusvastaava (jatkossa STV), joka valvoo toiminnanharjoittajan apuna säteilysuojelujärjestelyiden toteuttamista. STV:n kelpoisuusvaatimukset ovat lähes samat kuin aiemmalla säteilyturvallisuudesta vastaavalla johtajalla.\nMitä säteilyturvallisuusasiantuntijan käyttö tarkoittaa käytännössä?\nSäteilyturvallisuusasiantuntijan käytölle oli lain voimaantulosta vuoden siirtymäaika, joten STA:n käytön velvollisuus on ollut voimassa 15.12.2019 alkaen. STA:na voi toimia sairaalafyysikko.\nSäteilyturvallisuusasiantuntijaa on käytettävä muun muassa turvallisuusarvion laatimisessa. Turvallisuusarvio on laadittava ja toimitettava Säteilyturvallisuuskeskukselle viimeistään 15.6.2020.\nSäteilyturvallisuusasiantuntijaa on käytettävä toimintaa aloitettaessa. Muulloin hänen on oltava käytettävissä. Erityisesti säteilyturvallisuusasiantuntijaa tarvitaan, jos säteilytoiminta muuttuu siten, että siitä aiheutuvat altistukset muuttuvat, tai jos havaitaan ongelmia työntekijöiden tai väestön säteilysuojelussa.\nAsetuksen mukaan STAn on oltava säteilytoiminnassa käytettävissä, kun työperäisen tai väestön altistuksen luokka on 3. Suurin osa eläinlääkäriasemista kuuluu altistuksen perusteella luokkaan 3. Lain mukaan on suhteutettava toimintaan ja sen riskeihin, miten paljon ja millä tavalla sairaalafyysikon asiantuntemusta kunkin toiminnanharjoittajan on käytettävä.\nSäteilyturvallisuudesta huolehtiminen on toiminnanharjoittajan vastuulla, myös silloin, jos STA:n pitää olla tiiviisti mukana. STA voi olla organisaation ulkopuolinen, asiantuntijan rooli on neuvova, eikä hän ole suoraan vastuussa toiminnasta.\nLiiton näkemyksen mukaan luokkaan 3 kuuluvan säteilytoiminnan osalta on riittävää, että toiminnanharjoittaja kuvaa johtamisjärjestelmässä, missä tilanteissa STA:ta konsultoidaan ja mistä asiantuntijan tavoittaa. Lain perusteluissa todetaan, että STA:n käyttö voi olla neuvojen tai lausuntojen pyytämistä ja käyttö suhteutetaan toiminnan riskeihin. Lainsäädännössä ei edellytetä käyntejä, ja liiton näkemyksen mukaan toiminnanharjoittajan on mahdollista toimittaa riittävät tiedot neuvonpyyntönsä liitteenä myös kirjallisesti säteilyturvallisuusasiantuntijalle.\nMyös STUK on linjannut, ettei toiminnanharjoittajan tarvitse nimetä STA:a säteilytoiminnan johtamisjärjestelmässä, vaan on esitettävä riittävät tiedot STA:n käytön järjestämisestä. Säteilyturvakeskus ei ohjaa STA:n käyttöön liittyviä käytännön ratkaisuja yksityiskohtaisesti etukäteen.\nSe, mitkä ovat riittävät tiedot säteilyturvallisuusasiantuntijan käytöstä, ratkaistaan siis tapauskohtaisesti, kun STUK käsittelee sinne lähetettyjä turvallisuusarvioita ja selvityksiä johtamisjärjestelmästä.\nSTUKin vastaus Sairaalafyysikot ry:lle Säteilyturvallisuusasiantuntijan käytön järjestämisestä on luettavissa tästä pdf:nä\nJos sinulla on yrityksessäsi hyväksytty turvallisuusarvio ja selvitys johtamisjärjestelmästä, ja olisit valmis antamaan sen liito kautta malliksi kollegoille, ota yhteys toimistoon tai tarvittaessa puheenjohtajaan.\nYhteystiedot: toimisto (at) sell.fi ja paivi.lahti (at) sell.fi\nMistä tiedän, mihin luokkaan säteilytoiminta kuuluu?\nValtioneuvoston asetus ionisoivasta säteilystä 1034/2018 ja sen liite 4 määrittelevät säteilytoimintoja koskevat luokitukset. Linkki asetukseen, liitteet löydät PDF-muodossa asetuksen lopusta.\nSäteilyturvallisuuskeskuksen sivuilla asiasta kaikki tämänhetkinen tieto:\nUusi säteilylaki, sen nojalla annetut asetukset ja määräykset löytyvät esimerkiksi stuklex-tietokannasta:\nLomake 1.3 Selvitys säteilytoiminnan johtamisjärjestelmästä\nTurvallisuusarviosta STUKin sivuilta:\nPoimintoja lainsäädännöstä koskien säteilyturvallisuusasiantuntijan (STA, sairaalafyysikko) käyttöä:\nSäteilylain (859/2018) 29 § mukaan turvallisuuslupaa edellyttävässä toiminnassa toiminnanharjoittajalla on oltava kirjallinen säteilytoiminnan johtamisjärjestelmä. Johtamisjärjestelmässä on oltava riittävät tiedot muun muassa säteilyturvallisuusasiantuntijan käytön järjestämisestä.\nSäteilylain 32 § mukaan ”Toiminnanharjoittajan on turvallisuuslupaa edellyttävässä toiminnassa käytettävä säteilyturvallisuusasiantuntijaa työntekijöiden ja väestön säteilysuojelun suunnittelussa, toteutuksessa ja seurannassa lukuun ottamatta sellaisia säteilytoimintoja, joista ei aiheudu työperäistä altistusta, väestön altistusta eikä potentiaalista altistusta.\nLisäksi lääketieteellisen fysiikan asiantuntijaa on käytettävä altistuksen kohteena olevan henkilön säteilysuojelun suunnittelussa, toteutuksessa ja seurannassa, kun kyseessä on lääketieteellinen altistus tai 14 luvussa tarkoitettu kuvantaminen, jossa käytetään terveydenhuollon laitteista ja tarvikkeista annetussa laissa (629/2010) tarkoitettua terveydenhuollon laitetta.\nEdellä 1 ja 2 momentissa tarkoitettuja asiantuntijoita on käytettävä tarkoituksenmukaisella tavalla suhteutettuna toiminnasta aiheutuvaan säteilyaltistukseen ja potentiaaliseen altistukseen.”\nValtioneuvoston asetus ionisoivasta säteilystä (1034/2018) ja sen 17 § puolestaan säätää, että\n”Toiminnanharjoittajan on huolehdittava, että säteilyturvallisuusasiantuntija on\n1) säteilytoiminnassa tiiviisti mukana, jos 16 §:ssä tarkoitettu työperäisen tai väestön altistuksen luokka on 1 tai 2\n2) säteilytoiminnassa käytettävissä, kun työperäisen tai väestön altistuksen luokka on\n1) uutta säteilytoimintaa aloitettaessa\n2) säteilytoimintaa muutettaessa siten, että työperäisen tai väestön altistuksen luokka voi muuttua\n3) jos työntekijöiden tai väestön säteilysuojelussa havaitaan ongelmia\n4) lopetettaessa säteilytoimintaa, jossa käsitellään radioaktiivisia aineita, kun on kyse 18 §:n 12 ja 13 kohdassa tarkoitetusta asiasta. ”\nValtioneuvoston asetus ionisoivasta säteilystä (1034/2018) ja sen 18 § kertoo STAn käytön osa-alueet, joissa STAa on käytettävä 17 § mukaisella tavalla.\nValtioneuvoston asetus ionisoivasta säteilystä (1034/2018) ja sen liite 4 (aivan asetuksen lopussa) määrittelee säteilyaltistuksen luokat 1-3.\nHallituksen esityksessä säteilylaiksi 28/2018 todetaan, että ”se, millä tavalla asiantuntijaa on toiminnassa käytettävä, riippuisi toiminnan luonteesta, laadusta ja toimintaan liittyvistä riskeistä. Asiantuntijan käyttäminen voisi olla esimerkiksi neuvojen tai lausuntojen pyytämistä taikka asiantuntijan osallistumista säteilytoimintaan. Joissakin vähäriskisissä toiminnoissa käyttö voisi rajoittua pelkästään toiminnan aloittamisvaiheeseen, kun taas vaativassa toiminnassa käyttötarve voi olla jatkuvaa. Asiantuntijoiden käyttöä ja sitä koskevia asiakirjoja valvottaisiin Säteilyturvakeskuksen säännönmukaisissa tarkastuksissa.”\nToiminnanharjoittajan on lisäksi nimettävä turvallisuuslupakohtainen säteilyturvallisuusvastaava, jonka tehtävänä on huolehtia toiminnanharjoittajan apuna säteilysuojelun toteutumisesta. Säteilyn käytön turvallisuudesta vastaavaa johtajaa ei enää ole. Viimeistään 31.12.2019 saatu vastaavan johtajan kelpoisuutta osoittava todistus voidaan hyväksyä soveltuvalla osaamisalalla säteilyturvallisuusvastaavan kelpoisuutta osoittavaksi todistukseksi.


James Herriot – Wikipedia\nAlf Wightin entinen praktiikka Thirskissä, Yorkshiressa, toimii nykyään James Herriot -museona\nJames Herriot (oik. James Alfred Wight, 3. lokakuuta 1916, Sunderland, Englanti – 23. helmikuuta 1995, Thirlby, Yorkshire, Englanti) oli englantilainen eläinlääkäri ja kirjailija.\nHerriotin omaelämäkerralliset kirjat kertovat hänen toiminnastaan eläinlääkärinä Pohjois-Englannissa Yorkshire Dales -alueella sekä kokemuksistaan ja koulutuksestaan ilmavoimissa toisen maailmansodan aikana. Myös Herriotin kirjoihin perustuva BBC:n televisiosarja Kaikenkarvaiset ystäväni oli hyvin suosittu.\nJames Alfred Wight syntyi 3. lokakuuta 1916 Sunderlandissa, Englannissa, James (1890–1960) ja Hannah (1890–1980) Wightille. Pian heidän häidensä jälkeen Wightin muuttivat Brandlling Streetiltä Sunderlandista Glasgowiin Skotlantiin, missä James työskenteli sekä laivan peltiseppänä että pianistina paikallisessa elokuvateatterissa, kun taas Hannah oli laulaja ja ompelija. Hannah palasi Alfin syntymää varten Sunderlandiin, josta tuli takaisin Glasgowiin kun Alf oli kolme viikkoa vanha. Alf opiskeli Yokerin peruskoulussa ja Hillhead high schoolissa.\nVuonna 1939, 23-vuotiaana, hän valmistui eläinlääkäriksi Glasgowin eläinlääketieteellisestä. Tammikuussa 1940 hän otti lyhytaikaisen eläinlääkärin työn Sunderlandissa, mutta muutti kesäkuussa työskennelläkseen Thirskissä, Yorkshiressä, jossa hän viettikin lopun elämäänsä. 5.11.1941 hän meni naimisiin Joan Catherine Anderson Danburyn kanssa. Pari sai kaksi lasta, James Alexander (Jim) syntyi 1943 ja myöhemmin myös hänestä tuli eläinlääkäri samalla praktiikalla. Rosemary (Rosie) syntyi puolestaan 1947. Hän suunnitteli aluksi alkavansa myös eläinlääkäriksi, mutta päätyi lopulta lääkäriksi yleiselle klinikalle.\nWight palveli Royal Air Forcessa lentäjänä 1942. Hänen vaimonsa muutti vanhempiensa taloon täksi aikaa ja Wightin saatua vapautuksen RAFista, hän muutti vaimonsa luokse. He asuivat näin aina vuoteen 1946, jolloin he muuttivat takaisin osoitteeseen 23 Kirkgate, pysyen siellä vuoteen 1953. Myöhemmin he muuttivat asuntoon Topcliffe Roadilla, Thirskissä, vastapäätä oppikoulua. Alkuperäinen praktiikka on nyt museo, "The World of James Herriot", kun taas Topcliffen asunto on yksityisessä omistuksessa, eikä ole avoin yleisölle. Myöhemmin he muuttivat vielä Thirlbyyn, noin neljän mailin päähän Thirskistä, jossa hän asui aina kuolemaansa asti.\nWight yritti vuosia kirjoittaa kirjaa, mutta suurin osa hänen ajastaan meni eläinlääkärin toimessa ja perheen parissa, eikä kirjoittaminen johtanut mihinkään. Vuonna 1966, ollessaan 50-vuotias, hänen vaimonsa kehotti häntä kirjoittamaan. Saatuaan useita hylkäyksiä muista tarinoista, jotka koskivat esimerkiksi jalkapalloa, hän päätti kirjoittaa siitä minkä tunsi parhaiten. Vuonna 1969 hän kirjoitti If Only They Could Talk (ei suomennettu), ensimmäisen nykyisin kuuluisista elämäntyöhönsä ja RAFin aikaiseen koulutukseensa liittyvistä kirjoista. Koska hän omisti tuolloin osan eläinlääkäripraktiikasta ja oli tunnettu henkilö Thirskissä, hän päätti ottaa kirjailijanimen, valiten "James Herriotin" katseltuaan televisiosta peliä, jossa skotlantilainen maalivahti Jim Herriot pelasi Birmingham Cityssä Manchester Unitedia vastaan. If Only They Could Talk julkaistiin vuonna 1970 Michael Joseph Ltd-kustantamon julkaisemana, mutta myynti oli hidasta kunnes Thomas McCormack St. Martin's Pressistä sai kopion kirjasta ja järjesti kaksi ensimmäistä kirjaa julkaistavaksi yhtenä Yhdysvalloissa. Tuloksena oli kirja Kaikenkarvaiset ystäväni, joka oli hetkessä menestys, poikien vielä useita jatko-osia, elokuvia ja televisiosarjan.\nWightilla havaittiin eturauhassyöpä vuonna 1991 ja hän kävi läpi hoitojaksoja Lambert Memorialin sairaalassa Thirskissä. Hän kuoli 23. helmikuuta 1995, 78-vuotiaana, kotonaan Thirlbyssä.\nHeinäkuun 29., 2009 brittiläinen Grand Central Railway, joka hoitaa junamatkoja Wightin syntymäpaikasta Sunderlandista Lontoon King's Crossille, nimesi vasta hankkimansa junan nro. 180112 James Herriotin mukaan kunnioittaakseen hänen muistoaan. Seremoniassa olivat mukana Wightin lapset Rosie ja Jim.\nKirjoissaan Wight kutsuu kylää jossa hän työskentelee, Darrowbyksi. Darrowby perustuu suuresti Thirskiin ja Sowerbyhyn. Hän myös nimesi uudelleen praktiikan omistajan Donald Sinclairin Siegfried Farnoniksi ja hänen veljensä Brian Sinclairin Tristan Farnoniksi.\nWightin tarinat ovat vain osittain omaelämäkerrallisia. Useat tarinat perustuvat löyhästi oikeisiin tapahtumiin ja ihmisiin, ja niitä voidaankin pitää pääsääntöisesti fiktiona.\nHistoriallisesta näkökulmasta tarinat auttavat näkemään tuon ajan eläinlääkärien alaa; maatalous muuttui runsaasti Wightin aikana ja tuona aikana pääsääntöisesti käytetyt hevoset korvattiin traktoreilla ja eläinlääketiede kompuroi vielä alkuvaiheissaan. Tuolloin keksittiin myös useita lääkkeitä aina antibiootista moniin muihin nykyään yhä käytössä oleviin lääkkeisiin. Myös lemmikkieläinten hoito tuolloin oli vähäisempää ja suurin osa eläinlääkärin ajasta meni suurten maatalouseläinten hoitamiseen. Vuonna 2000 tilanne on täysin päinvastainen ja suurin osa eläinlääkärien ajasta menee lähinnä koirien, kissojen ja muiden pieneläinten hoitamiseen. Wightin aikaan myös esimerkiksi keisarinleikkauksen tekeminen lehmälle oli harvinaista.\nHerriot-kirjoja kutsutaan usein "eläintarinoiksi" (Wight itse kutsui niitä "pieniksi kissa ja koira -tarinoiksi"), mutta yleisesti ottaen ne kertovat kuitenkin enemmänkin eläinlääkäristä, joka näyttelee suurta roolia kirjoissa. Kirjoissa tulevat tutuiksi kylän asukkaat, heidän roolinsa eläinten hoidossa ja heidän muu elämänsä. Kirjoissa Herriot toimii sekä eläinten, että ihmisten tarkkailijana ja hän onkin yhtä kiinnostunut sekä eläimistä, että niiden omistajista. Wight on käyttänyt tarinoissaan runsaasti huumoria itsestään ja vaikeuksistaan.\nKirjoista tehtiin kaksi elokuvaa ja pitkäikäinen BBC:n televisiosarja Kaikenkarvaiset ystäväni.\nHerriotin kuoleman aikoihin 1973 julkaistu Britannian Reader’s Digestin numero 96, joka sisälsi otteita Kaikenkarvaisista ystävistäni, oli kaikkien aikojen luetuin. Wightin viimeinen kirja Rakkaimmat ystäväni nousi välittömästi top 10-kirjojen joukkoon Britanniassa, ja siitä julkaistiin 865 000 kappaleen ensipainos Yhdysvalloissa.\nHerriotin nimeä käytetään yleisesti turistien saamiseksi Thirskiin. Paikallisilla on The World of James Herriot -niminen museo (osoitteessa 23 Kirkgate) sekä baari nimeltään Darrowby Inn. Monet vastaanoton alkuperäisistä tarvikkeista on Yorkshiren maatalousmuseon kokoelmissa Yorkin Murtonissa.\nKaikenkarvaiset ystäväni. Otava 1974 (All Creatures Great and Small)\nLuojanluomat ystäväni. Otava 1975 (It Shouldn't Happen to a Vet)\nEläinlääkäri lennossa. Otava 1978 (Vets Might Fly)\nEläinlääkäri vauhdissa. Otava 1979 (Vet in a Spin)\nYstävistäni, hellyydellä. Otava 1981 (The Lord God Made Them All)\nYksi ainoa haukahdus. Otava 1985 (Only One Woof)\nElämäni kissat. Otava 1987\nElämäni koirat. Otava 1987 (Dog Stories)\nRakkaimmat ystäväni. Otava 1992 (Every Living Thing)\nMaalaistarinoita. Otava 1998\n↑ James Alfred Wight OBE ( James Herriot ) Thirsk North Yorkshire\n↑ Books by James Herriot NLS Minibibliographies, National Library Service\n↑ Grand Central Railways honour James Herriot The Northern Echo. 29 July 2009. Newsquest Media Group. Viitattu 14.8.2010.\nWorldCat (VIAF): 76317035\nNoudettu kohteesta ”https://fi.wikipedia.org/w/index.php?title=James_Herriot&oldid=19462686”\nSivua on viimeksi muutettu 3. tammikuuta 2021 kello 01.55.


Invenco Oy | Decens Oy\nYrityksen keskeisten tietojärjestelmien suorituskyky ja käytettävyys ovat tärkeässä roolissa. Liiketoiminnan ydinjärjestelmien tulee olla jatkuvasti saatavilla ja turvattuna. Decens tukee osaamisellaan Invencon IT-järjestelmien toiminnallisuutta ja auttaa osaamisellaan kehittämään infrastruktuuria liiketoimintalähtöisesti.\n”Decensin asiantuntemus ja joustavuus IT-palvelukumppanina tarjoavat meille hyvän perustan IT-ympäristömme ylläpidossa ja kehityksessä.” – Juho Vartiala\nInvenco Oy on ulkoistanut viestintä- ja perus infrastruktuurijärjestelmänsä Decens Oy:lle. Palvelu tuotetaan dynaamisena palvelinkapasiteettipalveluna, joka joustaa tarpeiden mukaisesti. Järjestelmiä valvotaan 24/7 ja ongelmatapauksiin reagoidaan sovitun palvelutason mukaisesti. Palvelinkapasiteettipalvelun lisäksi käytössä ovat käytössä myös ServiceDesk sekä sähköpostin suodatuspalvelu.\npuh. +358 40 700 3849\nInvenco on yritysten suorituskyvyn johtamiseen ja raportointiin erikoistunut asiantuntijaorganisaatio. Tärkeimmät osaamisalueet ovat tiedon integrointi, tietovarastointi, Business Intelligence sekä analyyttiset ratkaisut. Yhtenä syventävänä vertikaalina Invenco auttaa asiakkaitaan talouden suunnittelun, ennustamisen ja budjetoinnin kehittämisessä. Invencon toimipisteet sijaitsevat Vantaalla, Tampereella ja Oulussa.


Kissankujeita: Hugon iskuvinkit\nLähettänyt Kissankujeita klo 10.05\nMamma N 26. lokakuuta 2014 klo 10.43\nHyvät vinkit! Kertakaikkiaan. Kaunis morsian Hugolla on ollut!\nKissankujeita 26. lokakuuta 2014 klo 12.35\nMukava kuulla että vinkeistä tykättiin!\nKissa Kermakupilla 26. lokakuuta 2014 klo 10.46\nHyvät vinkit ja ihanat ilmeet!\nHugolla on kyllä parhaat ilmeet! :D\nrose86 26. lokakuuta 2014 klo 10.47\nIhana hurmuri! <3\nHelena ja Blackie The Cat 26. lokakuuta 2014 klo 10.52\nHeh :))) Hyviä vinkkejä, Blackie allekirjoittaa nuo kaikki (vaikkei enää jalostuskolli olekaan)\nKissankujeita 26. lokakuuta 2014 klo 12.36\nHugolla olisi vielä yksi neitokainen hurmattavana. :)\nZepa 26. lokakuuta 2014 klo 11.33\nNoi tepsi minuunkin 110% vaikken ole kissa.\nKissankujeita 26. lokakuuta 2014 klo 12.37\nPepsi + Max 26. lokakuuta 2014 klo 11.52\nMax: Erittäin Hyviä vinkkejä! Harmi etten voi tosissaan niitä testata..\nKissankujeita 26. lokakuuta 2014 klo 12.39\nVoi harmi, jos et pääse kunnolla näitä testailemaan. Hyvä kuitenkin kuulla, että olet sitä mieltä että vinkit ovat hyviä!\nIiny 26. lokakuuta 2014 klo 14.03\nEhkä munkin pitäis kokeilla tätä jos mä joskus tapaan kivan tytön. En kyllä koskaan pääse tositoimiin mutta silti... äiti ei kyl varmaa anna mun hankkia tyttöystävää..\nKissankujeita 26. lokakuuta 2014 klo 15.51\nVähänkö mälsää, jos sun äiskä ei anna sun hankkia tyttöystävää! T. Hugo\nSude 26. lokakuuta 2014 klo 14.12\nKunnon Oodi-rakkaudelle öiseen aikaan tehoaa myös aina ......ainakin ihmisiin ;D\nKissankujeita 26. lokakuuta 2014 klo 15.53\nKonsertointi on kyllä myös yksi hyvä vinkki! Tosin äiskä ja isi ei kyllä tykkää jos huutelen, varsinkaan yöaikaan (johon muuten intouduin viimeksi eilen!).. T. Hugo\nMella 26. lokakuuta 2014 klo 14.54\nHauska postaus, hahaha! Hugo-hurmuri. <3\nKissankujeita 26. lokakuuta 2014 klo 15.55\nEn ymmärrä miten onnistuin saamaan useammankin hassun ilmeen lähes peräjälkeen, ja sitten keksin vielä kirjoittaa niiden ympärille tällaisen postauksen! :D Munkin mielestä tästä postauksesta tuli hauska, ja hyvä että se on sitä myös muiden mielestä. :)\nPiivi 26. lokakuuta 2014 klo 17.27\nHyvät vinkit, jos ei noilla neito hurmaannu niin sillon on neidossa vikaa! :D Mie olin ihan myyty jo ensimmäisen vinkin kohalla, vaikken kisu olekaan. :D\nKissankujeita 26. lokakuuta 2014 klo 19.02\nPörpsin tapauksessa Hugo joutui käyttämään kaiken mahdollisen lumovoimansa, oli sen verran "vaikea" neito kyseessä! Loppujen lopuksi Hugo kyllä hurmaa ihan kaikki, on se niin hurmuripoika. ♥\nKaro 26. lokakuuta 2014 klo 19.34\nHahaha :D Inu kiittää vinkeistä ja lupaa käyttää näitä!\nKissankujeita 26. lokakuuta 2014 klo 20.35\nToivottavasti näistä vinkeistä on Inulle hyötyä! :)\nMaarit 26. lokakuuta 2014 klo 19.52\nMirene 26. lokakuuta 2014 klo 20.20\nLoistavat vinkit! Hurmasit ainakin tämän kissanaisen ;) Tosin crazycatladyn hurmaaminen ei taida vaatia paljon...\nKissankujeita 26. lokakuuta 2014 klo 20.36\nJoo, hullujen kissatätien hurmaamiseen ei paljon vaadita! :D\nKeltsu 27. lokakuuta 2014 klo 15.33\nHih, nuo varmasti toimii abytyttöihin! Tosin, russitytöillä (etenkin näillä omilla) on niin paljon temperamenttia että samat neuvot ei niihin ihan toimi... Ne nimittäin saattaa olla ihan tajuttoman äkäisiä, eikä niitä saa lempenemään ellei kolli kärsivällisesti niitä ahdistele. Nämä nimittäin pysyy äkäisinä pitkään jos niiden antaa olla rauhassa. :D Olenkin todennut että hyvä kun russikollit ovat todella kärsivällisiä ja jääräpäisiä mitä tyttöihin tulee, sillä muuten olisi kyllä hirveän vaikea saada näiltä pentuja. Kollit savat sietää etenkin alkuun aikamoista höykytystä ja kynnet on etenkin tytöltä hyvä muistaa pitää todella lyhyenä treffitilanteessa, naarmuilta ei nimittäin voida välttyä... Ruskakin ajoi kollin useasti nurkkaan ja jatkoi sielläkin vielä höykyttämistä. Kävi hiukan sääliksi kollia, mutta onneksi noilla ei itsetunto kärsi siitä että saa tytöltä pahasti turpaan - se kuuluu asiaan.\nNäistä löytyy jopa temperamenttia sitten kun ovat jo kollille lämmenneet ja tulisi kotiinlähdön aika. Sain viimeksi Ruskaa ihan kunnolla metsästää ja kärsivällisesti pyydystää jotten saisi hampaasta. Kollin luona oli liian kivaa. ;)\nKissankujeita 27. lokakuuta 2014 klo 20.18\nMielenkiintoista kuulla tällaisista eroavaisuuksista eri rotujen välillä!\nAnniina 28. lokakuuta 2014 klo 18.01\nHaha, voii miten söpöö! :D pitää muistaa sit joskus kertoo nää vinkit mun tulevan sijotussomalin sulholle!\nKissankujeita 28. lokakuuta 2014 klo 18.30\nAi teille on tulossa somali sijoitukseen vai? Siistiä! :)\nAnnaS 28. lokakuuta 2014 klo 18.40\nMainiot kuvat ja vinkit :)\nKissankujeita 28. lokakuuta 2014 klo 22.12\nViivi Kontkanen 29. lokakuuta 2014 klo 23.11\nMeilläkin herra käyttää suht. samoja iskuvinkkejä meidän neitiin ja kyllä toimii (: oikein on komea kolli ja viekkaat ilmeet ! :D\nKissankujeita 30. lokakuuta 2014 klo 9.41\nNonni, hyvä tietää että nämä vinkit on toimineet muillakin! :)\nPaula 30. lokakuuta 2014 klo 22.56\nÄlä sylje tai murise takaisin, jos tyttö sylkee. Äläkä huido takaisin vaikka tyttö huitoo. (Vai sisältyivätkö nuo jo noihin aikaisempiin?)\nLaulele nätisti tytölle, vaikka hän kuinka suhisisi. Tätä ei kylläkään voi kuvata, se pitäisi äänittää.\nKissankujeita 31. lokakuuta 2014 klo 22.22\nHyviä vinkkejä! Hugolle ne ovat tuttuja, ei olla syljetty tai huidottu takaisin, ja on poika kova lauleskelemaankin. :)\nMarika 31. lokakuuta 2014 klo 2.59\nAi hyvää päivää, mahtavaa! :D\nTämä viimeinen vinkki kuvan kera räjäytti nauruun! :D\nKissankujeita 31. lokakuuta 2014 klo 22.24\nToivoinkin, että ihmiset saisivat hyvät naurut tästä jutusta! :)


Viihtyisä loma -asunto, jossa on maalaismainen tunnelma - Bruce Rickardin Treetops\nViihtyisä loma -asunto, jossa on maalaismainen tunnelma\nTreetopsin on suunnitellut arvostettu arkkitehti Bruce Rickard ja se sijaitsee Cottage Pointissa – Sydneyn esikaupunkialueella Australiassa.\nTämän loma -asunnon sisustuksessa on maalaismaisia elementtejä, kuten kiviseinät ja avoimet kattopalkit, jotka antavat tunnelmaan optista lämpöä.\nArkkitehti rakensi perheelleen yhteensä kolme taloa – ensimmäisen Warraweessa (1959), toisen Wahroongassa (1961) ja kolmannen Cottage Pointissa (1989-90). Treetopsin tapauksessa Bruce Rickard remontoi sen sijaan, että aloittaisi tyhjästä, vanhan mökin, jossa hän vieraili usein viikonloppuisin.\nTilava uima -allas kapeine kanavineen tarjoaa runsaasti tilaa uimiseen\nHänen ajatuksensa oli muuttaa pieni rakennus pariksi makuuhuoneeksi ja rakentaa viereen vapaasti seisova paviljonki, jossa keittiö, ruokailu- ja oleskelutilat sijaitsevat. Uusi paviljonki rakennettiin ilman kaivauksia, joten maata säästettiin ja sieltä oli upeat näkymät.\nKaksi vastikään rakennettua rakennusta yhdistettiin verannalla ja portailla, ja samalla kaksi aluetta erotettiin toisistaan jonkin verran\nBruce Rickard ei vain kokeillut puupylväitä ja kattopalkkeja, vaan myös katon muotoa, joka on monessa paikassa kaareva tai kulmikas. Hän käytti täällä ensimmäistä kertaa puupylväistä valmistettua ristikkoa. Tällä tavalla talolle on annettu niin avoin julkisivu, joka ei ole koskaan ollut mahdollista.\nTuloksena on vaivaton visuaalinen sekoitus kotia ja luontoa – kauniita eukalyptuspuita ja Cowan Creekin rauhallisia vesiä\nTämä avoimuus ja luonnonläheisyys olivat pääasiallinen syy arkkitehti Genevieve Furzerin ja hänen miehensä, valokuvaaja Simon Kennyn, ostamaan loma -asunto. He rakastuivat Treetopsiin kolmen lapsensa kanssa. Villieläinten lisäksi heitä kiehtoivat myös muut asiat – kuten täysikuun katsominen suoraan omasta sängystä.\nKuten muutkin Rickard -talot, Treetops on myös erittäin mukava. Etuosa näyttää koilliseen. Joten sinä hyödyt auringon säteistä talvella ja sinulla on vähemmän lämpöä kesällä. Ikkunat on sijoitettu pysymään poissa voimakkaasta tuulesta ja räystäs suojaa kesän auringolta ja lisää valoa loppuvuoden aikana. Kaskadiallas ympäröi koko rakennusta ja tarjoaa lisämukavuutta ja täydellistä rentoutumista.\nMaalaismainen ja tyylikäs samaan aikaan\nTalo on täydellinen perhe -elämään. Avoimien tilojen ja yksityisyyden välillä on tasapaino. Olet hyvin lähellä suurta kaupunkia, mutta silti tuntuu kuin olisit lomalla, monien kilometrien päässä. Heräät ja seisot verannalla tai aterioit katetulla terassilla ja näet vain vettä ja puita.\nTreetops sopii yhtä hyvin juhliin ja vieraille yleensä. Voit kutsua yli 100 ihmistä muuttamatta mitään tiloissa. Erityisesti paviljonki on uskomattoman monipuolinen. Lounaispuolella on kiviseinä yksityisyyden lisäämiseksi ja toinen puoli on avoin ja kauniit näkymät metsään.\nOlohuoneen keskellä on jättiläinen kivitakka, joka jakaa alueen kahtia\nTällä tavalla on tarpeeksi tilaa hiljaiselle kulmalle ja juhla -alueelle, joka koostuu avokeittiöstä, tilavasta ruokasalista ja viihtyisästä verannasta.\nTreetops on yksinkertaisesti talo, johon rakastua. Loma -asunto, joka on pitkään ollut ainutlaatuinen koti. Anna itsellesi inspiraatiota ja haaveilla hieman kanssamme!\nHemmottavat kankaat ja värit\nHerkät seinätarrat ja piristävät aksentit\nHienostunut leikkaus ja hienot materiaalit\nKodikas oleskelualue takan edessä\nAvoin olohuone tuntuu hyvältä\nSisäänrakennettu vaatehuone ja rottinkikonsolit\nSeinänpunainen magenta ja stimuloivat aksentit herättämään sinut